La aŭtuno de la patriarko

La aŭtuno de la patriarko (hispane El otoño del patriarca) estas romano verkita de la kolombia verkisto Gabriel García Márquez en 1975.

Ĝi estas laŭ la verkisto mem "poemo pri la soleco de potenculo". La aŭtuno de la patriarko estas difinebla kiel ampleksa rakonto de la vivo de eterna diktatoro. La libro dividiĝas en sek sekciojn, kiuj ĉiuj ree raportas la saman rakonton de senlima potenco posedita de tipa, karibia tirano.

García Márquez kreis la fikcian ĉefpersonon laŭ la modelo de veraj aŭtokratoj, inkluzive de sia samlandano Gustavo Rojas Pinilla, de la generalo Francisco Franco de Hispanio (la romano estis verkita en Barcelono) kaj de la venezuela Juan Vicente Gómez. El tio rezultas universala intrigo, pri la katastrofaj konsekvencoj kaze de tro granda potenco por unu sola homo.

Kategorio:Romanoj de Gabriel García Márquez
Kategorio:Hispanlingvaj romanoj
Kategorio:Romanoj de 1975
Kategorio:Verkoj el la hispanlingva literaturo